**Дзмі́трый Мікала́евіч Верхаўцо́ў** (нар. 10 кастрычніка 1986, Магілёў, БССР) — беларускі футбаліст (абаронца) і трэнер. Ігрок нацыянальнай зборнай Беларусі (2008—2014).

Клубная кар’ера
---------------

Пачаў займацца футболам ва ўзросце 7 гадоў у Магілёве. У дарослым футболе дэбютаваў у 2004 годзе ў складзе наваполацкага «Нафтана». Неўзабаве замацаваўся ў аснове навапалачан, стаў капітанам каманды. Некалькі разоў трапляў у спіс 22 найлепшых ігракоў чэмпіянату Беларусі. У 2009 годзе дапамог «Нафтану» выйграць першы ў гісторыі трафей — Кубак Беларусі, забіўшы вырашальны мяч у фінальнай сустрэчы супраць салігорскага «Шахцёра» (2:1).

У студзені 2010 года перайшоў у латвійскі «Вэнтспілс». Разам з новай камандай рыхтаваўся да сезона, аднак у сакавіку 2010 года вярнуўся ў «Нафтан». У снежні 2011 года падпісаў трохгадовы кантракт з самарскімі «Крыламі Саветаў». Па заканчэнні сезона 2013/14 пакінуў самарскі клуб. Неўзабаве, у чэрвені 2014 года, падпісаў двухгадовы кантракт з дэбютантам расійскай Прэм’ер-лігі футбольным клубам «Уфа». У складзе «Уфы» з’яўляўся на полі нерэгулярна, за паўтары гады ў клубе правёў 20 матчаў у Прэм’ер-лізе.

У студзені 2016 года Верхаўцоў не паехаў з «Уфой» на перадсезонны збор, і неўзабаве кантракт абаронцы быў разарваны. Пасля зыходу з «Уфы» Дзмітрый стаў разглядаць польскі вектар працягу кар’еры і ў выніку падпісаў кантракт з келецкай «Каронай». Аднак, замацавацца ў складзе польскай каманды не здолеў, з’яўляўся на полі эпізадычна. У канцы 2016 года быў адлічаны з асноўнай каманды, трэніраваўся з дублем «Кароны». У сакавіку 2017 года кантракт з польскім клубам быў разарваны.

Неўзабаве пасля зыходу з «Кароны» вярнуўся ў Беларусь і стаў іграком гродзенскага «Нёмана». Пачатак сезона 2017 прапусціў з-за траўмы, з чэрвеня пачаў з’яўляцца на полі, хоць трывалым іграком асновы не стаў. У студзені 2018 года стала вядома, што Верхаўцоў пакідае «Нёман».

Пасля сыходу з «Нёмана» завяршыў прафесійную кар’еру.

Міжнародная кар’ера
-------------------

У 2006—2009 гадах выступаў за моладзевую зборную Беларусі, прымаў удзел у моладзевым чэмпіянаце Еўропы ўлетку 2009 года ў Швецыі.

2 чэрвеня 2008 года дэбютаваў у нацыянальнай зборнай Беларусі ў таварыскім матчы супраць Фінляндыі (1:1).

Трэнерская кар’ера
------------------

У 2021 годзе (з лета да канца сезона) працаваў трэнерам у штабе наваполацкага «Нафтана».

Дасягненні
----------

* Беларусь Уладальнік Кубка Беларусі: 2009
* Беларусь У спісе 22 найлепшых футбалістаў чэмпіянату Беларусі (3): 2008, 2009, 2011

Зноскі
------

1. ↑  Dmitri Verkhovtsov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dmitry Verkhovtsov // FBref.com<a href='https://wikidata.org/wiki/Track:Q56239490'></a>
3. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
4. ↑  Верховцов покинул "Крылья Советов"
5. ↑  Верховцов стал игроком "Уфы"
6. ↑  "Уфа" расторгла контракт с Верховцовым
7. ↑  Верховцов подписал контракт с польской «Короной»
8. ↑  Дмитрий Верховцов расторг контракт с "Короной"
9. ↑  Дмитрий Верховцов подписал контракт с "Неманом"
10. ↑  Верховцов покидает "Неман", Квашук подпишет контракт с гродненским клубом

Спасылкі
--------

* 

* Лагатып Вікісховішча На Вікісховішчы ёсць медыяфайлы па тэме Дзмітрый Мікалаевіч Верхаўцоў
* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | 90minut · AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол |

| ⛭Маладзёжная зборная Беларусі — Маладзёжны чэмпіянат Еўропы 2009 |
| --- |
| Сцяг Беларусі | 
* 1 Часноўскі (б)
* 2 Асіповіч
* 3 Мартыновіч
* 4 Шытаў
* 5 Бардачоў
* 6 Балановіч
* 7 Крывец
* 8 Валадзько
* 9 Ковель
* 10 Камароўскі
* 11 Афанасьеў (к)
* 12 Гамялько (б)
* 13 Сачыўка
* 14 Пуціла
* 15 Кісляк
* 16 Вераціла
* 17 Гігевіч
* 18 Верхаўцоў
* 19 Янушкевіч
* 20 Юрчанка
* 21 Сівакоў
* 22 Кавалеўскі (б)
* 23 Чухлей
* трэнер: Юрый Курненін

 |